kardosdrur/scandi-wiki huggingface dataset:
Sine Reker Hadrup

Sine Reker Hadrup (født 21. august 1975, København) er en dansk forsker i immunologi og cancer og professor og sektionsleder på Institut for Sundhedsteknologi på Danmarks Tekniske Universitet. Hun forsker især i T-celler til brug ved immunterapi.

Hun begyndte at læse til farmaceut på Danmarks Farmaceutiske Universitet i 1995 og blev bachelor i 1999. Hun læste herefter en humanbiologi på Københavns Universitet, hvor hun afsluttede sin kandidatgrad i 2002. Hun fik en ph.d. som hun skrev hos Kræftens Bekæmpelse fra 2002-2004, og herefter en postdoc på Nederlands Kanker Instituut fra 2006-2008. Hun blev ansat som gruppeleder på Nationalt Center for Cancer Immunterapi på Herlev Hospital i 2008, hvor hun var frem til 2014. Fra 2011-2012 var hun ekstern lektor på Københavns Universitet. Herefter blev hun ansat på DTU, først som lektor, og fra 2017 udnævnt som professor.

I 2020 modtog hun EliteForsk-prisen, der uddeles årligt af Uddannelses- og Forskningsministeriet til forskere under 45 år.

Hun bor i Virum.

Bibliografi 
 Hadrup, Sine Reker; Toebes, Mireille; Rodenko, Boris; Bakker, Arnold H.; Egan, David A.; Ovaa, Huib; Schumacher, Ton N. M: kapitel "High-throughput t-cell epitope discovery through mhc peptide exchange i Epitope Mapping Protocols (2009) 

 Referencer 

 Eksterne henvisninger 
 "Immunterapi" med Sine Reker Hadrup program i Hjernekassen'' mandag d. 24. august 2020

Alumni fra Københavns Universitet
Professorer fra Danmarks Tekniske Universitet
Modtagere af EliteForsk-prisen
Grafton Street

Grafton Street (irsk Sráid Grafton) er en af de to primære handelsgader i Irlands hovedstad Dublin, hvor den anden er Henry Street. Den går fra parken St Stephen's Green i syd (det højeste sted på gaden) til College Green i i nord (det laveste punkt).

I 2008 var Grafton Street den femtedyreste handelsgade i verden med en pris på €5,621/m²/år og den trettendedyreste handelsgade i verden i 2016 med en pris på €3,300/m²/år.

Grafton Street er opkaldt efter Henry FitzRoy, 1. hertug af Grafton.

Gaden er blandt andet kendt for stormagasinet Brown Thomas. Tidligere stod Molly Malone-statuen også på Grafton Street, men den er nu flyttet til foran turistkontoret i Suffolk Street.

I populærkultur 
 I "Before the Worst" af The Script bliver Grafton Street nævnt i linjen; "It was Grafton Street on a rainy night, I was down on one knee and you were mine for life".
 Den amerikanske singer-songwriter Nanci Griffith skrev og indspillede en sang kaldet "On Grafton Street" på hendes album Flyer i 1994.
 Det irske rockband Bagatelle refererer til Grafton Street i sangen "Summer in Dublin" med teksten; "And young people walking down Grafton Street, everyone looking so well".
 Noel Purcell skrev sangen"Dublin Saunter", der indeholder teksten "Grafton Street's a wonderland, there's magic in the air".
 En linje i Patrick Kavanaghs digt "On Raglan Road" nævner gaden: "On Grafton Street in November we tripped lightly along the ledge"'
 Didos tredje album Safe Trip Home fra 2008 indholder sangen "Grafton Street", der er en hyldest til hendes afdøde far, som var irsk.
 Grafton Street navnes adskillige gange i den irske forfatter James Joyce's Dublinfolk og A Portrait of the Artist as a Young Man, hvor den er mødestedet mellem Stephen og Emma.
 Grafton Street nævnes i Ed Sheerans sang "Galway Girl" på ÷ (2017).

Referencer

Eksterne henvisninger 

Bygninger, konstruktioner og anlæg i Dublin
Veje i Irland
Neutraliserende antistof

Et neutraliserende antistof (NAb) er et antistof, der forsvarer en celle mod en patogen eller infektiøs partikel ved at neutralisere en biologisk virkning den måtte have, således at den ikke længere er infektiøs eller patogen.
Neutraliserende antistoffer er en del af det erhvervede eller adaptive immunsystems humorale respons mod virus, intracellulære bakterier og mikrobiel toksin.

Ved at binde specifikt til overfladestrukturer (antigener) på en infektiøs partikel forhindrer neutraliserende antistoffer partiklen i at interagere med de værtsceller den kunne inficere og ødelægge.
Immunitet baseret på neutraliserende antistoffer kaldes også steriliserende immunitet, da immunsystemet eliminerede den infektiøse partikel, før nogen infektion fandt sted.

Referencer

Eksterne henvisninger 

 "Antistoffer" hos Den Store Danske af Jesper Zeuthen og Vagn Andersen
 "Immunologi" hos Den Store Danske af Klaus Bendtzen
 "Immunglobulin" hos Sundhed.dk

Immunforsvar
Ole Sigmund

Ole Sigmund (født 28. maj 1966) er en dansk maskiningeniør og professor i faststofmekanik på Institut for Mekanisk Teknologi på Danmarks Tekniske Universitet. Hans forskningsbidrag inden for topologioptimering inkluderer mikrostrukturdesign, nanooptik, fotoniske krystaller, Matlabkodning, akustik og fluider. I 2003 var han medforfatter på Topology Optimization - Theory, Methods and Applications med Martin P. Bendsøe. Hans forskningsgruppe var de første til at lave gigaopløsnings topologioptimering, hvilket gjorde det muligt for første gang at optimere hele vingestrukturen på en Boing 777.

Uddannelse og karriere 
Sigmund gik på Tornbjerg Gymnasium, før han startede på Danmarks Tekniske Universitet, hvor han færdiggjorde sin kandidatgrad i 1991. Han læste herefter en ph.d. samme sted, som han færdiggjorde i 1995.
Han arbejdede på University of Duisburg-Essen som forskningsassistent fra 1991-1992, og blev postdoc ved Princeton Materials Institute, Princeton University (1995-1996). Han blev Dr.techn. i 2001.

Sigmund blev ansat på Institut for Mekanisk Teknologi i 1997, og er siden blev udnævnt som professor. Han havde orlov fra DTU i 2012, hvor han arbejdede på University of Colorado Boulder.

Fra 2004-2010 var han formand for Danish Center for Applied Mathematics and Mechanics (DCAMM)  og han var udnævnt som præsident for International Society for Structural and Multidisciplinary Optimization (ISSMO) fra 2011-2015 (and Executive Member 2015-2023). Sigmund blev medlem Akademiet for de Tekniske Videnskaber i 2003 og af Videnskabernes Selskab i 2008.

I 2008 modtog han EliteForsk-prisen, der uddeles årligt af Uddannelses- og Forskningsministeriet til forskere under 45 år. I 2010 modtog han Villum Kann Rasmussens Årslegat, "for hans fremragende og innovative forskning inden for topologi-optimering, især inden for faststofmekanik og strukturel optimering." Han er efterfølgende blevet Villum Investigator, der er med til at udvælge fremtidige modtagere.

I 2020 modtager Ole Sigmund hæder fra Dronning Margrethe II i form af Ridderkors.

Privatliv 
Ole Sigmund har bopæl i Kongens Lyngby, hvor han bor med sin kone og to børn (f. 2005 & 2003).

Referencer 

Alumni fra Danmarks Tekniske Universitet
Professorer fra Danmarks Tekniske Universitet
Maskiningeniører
Modtagere af EliteForsk-prisen
Modtagere af Villum Kann Rasmussens Årslegat til Teknisk og Naturvidenskabelig Forskning
Medlemmer af Videnskabernes Selskab
Modtagere af Grundfosprisen
Rasmus Nielsen (biolog)

Rasmus Nielsen (født 27. januar 1970) er en dansk biolog og professor på Biologisk Institut, Københavns Universitet og Department of Integrative Biology ved University of California, Berkeley. Hans forskning fokuserer på statistisk genetik og computer genomforskning. Meget af hans forskning fokuserer på molekylærmekanismer i evolution. I 2010 fandt hans forskningsgruppe en variant af EPAS1-genet, der gør at tibetanere kan lave i store højder. Hans forskning har også identificeret en en udvikling i inuitters gener, der gør det muligt for dem at omsætte fedtsyreer.

I 2007 modtog han EliteForsk-prisen, der uddeles årligt af Uddannelses- og Forskningsministeriet til forskere under 45 år. I 2020 modtog han Villum Kann Rasmussens Årslegat til Teknisk og Naturvidenskabelig Forskning.

Referencer

Eksterne henvisninger 
 Faculty page

Alumni fra Københavns Universitet
Professorer fra Københavns Universitet
Biologer fra Danmark
Modtagere af EliteForsk-prisen
Modtagere af Villum Kann Rasmussens Årslegat til Teknisk og Naturvidenskabelig Forskning
Villum Kann Rasmussens Årslegat til Teknisk og Naturvidenskabelig Forskning

Villum Kann Rasmussens Årslegat til Teknisk og Naturvidenskabelig Forskning er en dansk naturvidenskabspris, der uddeles årligt af Villum Fonden. Prisen gives til en dansk forsker, som har opnået international anerkendelse for fremtrædende forskning inden for de tekniske og naturfaglige områder. 

Legatet var i 2020 på 5 mio. kr., og det er dermed den største danske forskerpris. Det kan ikke søges, og årslegatet bliver på Villum Kann Rasmussens fødselsdag den 23. januar.

Modtagere

Noter

Referencer

Eksterne henvisninger 

 
Etableret i 1987
Chillstep

Chillstep er en undergenre af den elektroniske musikgenre Dubstep, som blev kendt via Internettet (især via YouTube). Chillstep er også kendt som "Melodic Dubstep".

Udvikling  
Udtrykket "chillstep" består af ordene "at chill" (at slappe af) og "dubstep" (elektronisk musikgenre). Det er blevet brugt til sange af denne type siden omkring foråret 2011, da nogle internetbrugere begyndte at henvise til mere støjsvage dubstep-sange som Chillstep. 
Udtrykket for denne daværende nye undergenre blev taget op af elektroniske kunstnere, og de begyndte snart at kalde musik i denne stil "Chillstep".

Siden da har Chillstep etableret sig som en musikalsk genre i sig selv med adskillige forskelle i forhold til Dubstep.

Stil  
I modsætning til dubstep ledsages chillstep ofte af højere bas og blødere og langsommere beats. Chillstep køre normalt med 120-140 BPM. Chillstep omtales ofte som melodisk dubstep af lyttere, fordi en chillstep-sang fokuserer mere på melodien end på et kompleks beat.
Denne stil findes blandt andet hos Massive Attack (album Paradise Circus), Lightscape (Escape This Moment) og Phaeleh (So Far Away).

Referencer  

Musikgenrer
Techno
Den smilende Løjtnant

Den smilende Løjtnant (originaltitel: The Smiling Lieutenant) er en amerikansk komediefilm fra 1931 instrueret af Ernst Lubitsch. Manuskriptet blev skrevet af Samson Raphaelson og Ernest Vajda, baseret på romanen Nux der Prinzgemahl af Hans Müller-Einigen og operetten Ein Walzertraum af Leopold Jacobson og Felix Dörmann.
Filmen har Maurice Chevalier, Claudette Colbert og Miriam Hopkins i hovedrollerne.

Filmen var nomineret til en Oscar for bedste film ved Oscaruddelingen 1932.

Eksterne henvisninger 
 

Amerikanske film fra 1931
Romantiske komediefilm fra USA
Engelsksprogede film
Sort-hvide film fra USA
Film fra Paramount
Thyra Hilden

Thyra Hilden (født 23. august 1972 i København) er en dansk maler, tegner, videokunstner og fotograf.

Biografi 
Thyra Hilden er født og opvokset i København. I årene 1994-2000 studerede Thyra ved Det Kongelige Danske Kunstakademi og er desuden cand.mag. (candidatus/candidata magisterii) i Kunstteori fra Det Kongelige Danske Kunstakademi. Hun studerede på akademiet på malerskolen ved professor Claus Carstensen sammen med blandt andre Tal R, John Kørner, Suzette Gemzøe og Kirstine Roepstorff. I årene efter sin færdiguddannelse var Thyra fast underviser i konceptuel kunst på Holbæk Kunsthøjskole.

2021 debuterer Thyra Hilden som pop musiker i genren alternative pop/indie pop beslægtet med kunstnere som Billie Eilish, Gracie Abrams og Men I Trust.

I både 2021 og 2022 anbefales Thyra Hildens musik af Danmarks Radio KarriereKanonen

Værker 

I årene 2007-2010 fik Thyra Hilden stor international presseopmærksomhed for kunstprojektet "City On Fire" hvor store kulturelle monumenter blev symbolsk afbrændt ved hjælp af videoprojektioner, der indhyldede monumenterne i et kraftigt flammehav. På dette tidspunkt 2007 var synkroniseringen af de mange videoprojetører et spektakulært syn og "City On Fire" fik stor mediebevågenhed fra BBC, CNN, Euronews, RAI, Associated Press, Daily Motion Kunstneren udførte i disse år mange symbolske afbrændinger af museer, kirker og monumenter som: ARoS Kunstmuseum, Vor Frue Kirke, Katharinenkirche Frankfurt, SEMA: Seoul Museum of art, Seoul, Korea, Pinchuk art center, Ukraine, Holy Trinity, Gdansk, Poland iblandt andre. Det største af disse projekter var afbrændingen Colosseum i Rom, et af verdens 7 vidundere.

2020 - Thyra arbejder nu med symmetriske oliemalerier i store formater inspireret af Hermann Rorschach og Rorschach værkerne af Andy Warhol. Hendes store malerier er spejlet over en vertikal akse der skaber balance i et ellers kaotisk abstrakt udtryk. Symmetrien bevirker at malerierne antyder former fra de billioner af dyr og knogler der i naturen fremstår symmetriske.

2021 - Thyra debuterer som pop musiker med udgivelsen Fearless på Spotify og alle andre internationale streamingtjenester. Genren er alternative pop / indie pop i stil med kunstnere som Billie Eilish, Gracie Abrams og Men I Trust. Hendes debut blev flot omtalt i magasinet Bands Of Tormorrow: https://www.bandsoftomorrow.com/2021/11/thyra-hilden-melder-sin-ankomst-med-dyster-altpop-single/

2022 - Thyra debuterer som pop musiker med singlen Touch . Singlen får rosende omtale af Music Magazine Fusionostalgia, 

Thyra's musik kan findes på Spotify og alle andre internationale streamingtjenester.

Udgivelser 
I årene under sin uddannelse udgav Thyra 3 kunstbøger: "Det Synkrone" med 7 fotoserier, udgivet på Borgens Forlag, bogen "Råstof" en teoretisk udgivelse om sindslidendes kunst samt udgivelsen "Kemo Terror" med en stor samling tegninger af en ukendt kunstner. Senere er denne udgivelse blevet genoptrykt i samarbejde med Anders Benmouyal. Kunstneren Tal R har også gjort brug af tegningerne fra bogen "Kemo Terror" i sit arbejde.

Referencer

Eksterne henvisninger 
 Officiel hjemmeside

Kunstnere fra Danmark
The Guardsman

The Guardsman er en amerikansk komediefilm fra 1931 instrueret af Sidney Franklin. Manuskriptet blev skrevet af Ernest Vajda og Claudine West, baseret på skuespillet Testőr af Ferenc Molnar.
Filmen har Alfred Lunt og Lynn Fontanne i hovedrollerne. Lunt og Fontanne var mand og kone og et berømt teaterskuespillerteam. Filmen var baseret på roller de havde spillet på Broadway i 1924, og det var den eneste gang de to havde roller sammen i en film. De blev nomineret til en Oscar for bedste mandlige hovedrolle og bedste kvindelige hovedrolle, ved Oscaruddelingen 1932.
Filmen var dog ikke en populær success, og parret vendte tilbage til at arbejde på Broadway.

Eksterne henvisninger 
 

Amerikanske film fra 1931
Komediefilm fra USA
Engelsksprogede film
Sort-hvide film fra USA
Falden Kvinde

Falden Kvinde (originaltitel: The Sin of Madelon Claudet) er en amerikansk dramafilm fra 1931 instrueret af Edgar Selwyn. Manuskriptet blev skrevet af Charles MacArthur og Ben Hecht, baseret på skuespillet Lullaby af Edward Knoblock.
Filmen har Helen Hayes i hovedrollen. Hayes vandt en Oscar for bedste kvindelige hovedrolle ved Oscaruddelingen 1932.

Eksterne henvisninger 
 

Amerikanske film fra 1931
Dramafilm fra USA
Engelsksprogede film
Sort-hvide film fra USA
Emma (film fra 1932)

Emma er en amerikansk dramafilm fra 1932 instrueret af Clarence Brown. Manuskriptet blev skrevet af Leonard Praskins med historie af Frances Marion.
Filmen har Marie Dressler, Richard Cromwell, Jean Hersholt og Myrna Loy i hovedrollerne. Dressler blev nomineret til en Oscar for bedste kvindelige hovedrolle ved Oscaruddelingen 1932, for hendes rolle i filmen.

Eksterne henvisninger 
 

Amerikanske film fra 1932
Dramafilm fra USA
Engelsksprogede film
Sort-hvide film fra USA
Lady and Gent

Lady and Gent er en amerikansk dramafilm fra 1932 instrueret af Stephen Roberts. Manuskriptet blev skrevet af Grover Jones og William Slavens McNutt.
Filmen har George Bancroft og Wynne Gibson i hovedrollerne og havde en ung John Wayne i en birolle.

Manuskriptforfatterne blev nomineret til en Oscar for bedste historie ved Oscaruddelingen 1932.

Eksterne henvisninger 
 

Amerikanske film fra 1932
Dramafilm fra USA
Engelsksprogede film
Sort-hvide film fra USA
Film fra Paramount
Grover Jones

Grover Jones (15. november 1893 – 24. september 1940) var en amerikansk manuskriptforfatter og filminstruktør. Han skrev mere end 104 film mellem 1920 og sin død i 1940.
Jones blev nomineret til en Oscar for bedste historie i 1932 og en Oscar for bedste filmatisering i 1936.

Eksterne henvisninger 
 

Filminstruktører fra USA
Manuskriptforfattere fra USA
William Slavens McNutt

William Slavens McNutt (12. september 1885 – 25. januar 1938) var en amerikansk manuskriptforfatter. Han skrev 28 film mellem 1922 og 1939. Ved Oscaruddelingen 1932 var han nomineret til en Oscar for bedste historie for filmen Lady and Gent. I 1936 blev han nomineret til en Oscar for bedste filmatisering for filmen Englands sønner. Begge film blev skrevet sammen med Grover Jones.

Eksterne henvisninger 
 

Manuskriptforfattere fra USA
The Star Witness

The Star Witness er en amerikansk dramafilm fra 1931 instrueret af William A. Wellman. Manuskriptet blev skrevet af Lucien Hubbard.
Filmen har Walter Huston og Frances Starr i hovedrollerne.

Manuskriptforfatterne blev nomineret til en Oscar for bedste historie ved Oscaruddelingen 1932.

Eksterne henvisninger 
 

Amerikanske film fra 1932
Dramafilm fra USA
Engelsksprogede film
Sort-hvide film fra USA
Kvinden du gjorde berømt

Kvinden du gjorde berømt (originaltitel: What Price Hollywood?) er en amerikansk dramafilm fra 1932 instrueret af George Cukor. Manuskriptet blev skrevet af Gene Fowler, Rowland Brown, Jane Murfin og Ben Markson og var baseret på en historie af Adela Rogers St. Johns og Louis Stevens.
Filmen har Constance Bennett og Lowell Sherman i hovedrollerne.

Manuskriptforfatterne blev nomineret til en Oscar for bedste historie ved Oscaruddelingen 1932.

Referencer

Eksterne henvisninger 
 

Amerikanske film fra 1932
Dramafilm fra USA
Engelsksprogede film
Sort-hvide film fra USA
Film instrueret af George Cukor
Transatlantic mysteriet

Transatlantic mysteriet (originaltitel Transatlantic) er en amerikansk Komediefilm fra 1931 instrueret af William K. Howard. Manuskriptet blev skrevet af Guy Bolton og Lynn Starling. Filmen har Edmund Lowe i hovedrollen.

Scenografen Gordon Wiles vandt en Oscar for bedste scenografi ved Oscaruddelingen 1932 for sit arbejde med filmen.

Eksterne henvisninger 
 

Amerikanske film fra 1931
Dramafilm fra USA
Komediefilm fra USA
Engelsksprogede film
Sort-hvide film fra USA
Ren and Strimpy: Adult Party Cartoon

Ren and Stimpy: Adult Party Cartoon var en amerikansk animeret tv-serie for voksne fra 2003 som er skabt af John Kricfalusi. Serien er baseret på den originale børneserie Ren og Stimpy.

Medvirkende 

John Kricfalusi som Ren Höek / Mr. Horse

Eric Bauza som Stimpy

Ralph Bakshi

Cheryl Chase

Harris Peet

Mike Kricfalusi

Billy West 

Billy West som har stemmelagt Stimpy, fra den orginal serie, er ikke med i denne. Billy synes den nye serie var ikke sjov, og hvis han havde stemmelagt ham, vil det smadre hans karriere. Han blev erstatte af Eric Bauza.

Eksterne henvisninger 

 

Animerede tv-serier fra Danmark
Leve Friheden

Leve Friheden (originaltitel À Nous la Liberté) er en fransk Komediemusical fra 1931 instrueret af René Clair, der også skrev filmens Manuskript. Filmen har Henri Marchand, Raymond Cordy og Rolla France i hovedrollerne. Musikken blev komponeret af Georges Auric.
Filmen handler om to fanger, der flygter fra fængslet for at søge efter et bedre liv.

Scenografen Lazare Meerson blev nomineret til en Oscar for bedste scenografi ved Oscaruddelingen 1932 for sit arbejde med filmen.

Eksterne henvisninger 
 

Komediefilm fra Frankrig
Fransksprogede film
Murdoc Niccals

Murdoc Faust Niccals (født Murdoc Alphonce Niccals 6. juni 1966) er en fiktiv britisk bassist og musiker, som er leder af Gorillaz. Han blev skabt af  sanger Damon Albarn, og kunstner Jamie Hewlett og stemmelagt af Phil Cornwell. Han optrådte først i Tomorrow Comes Today (2000). I 2018 blev han sendt i fængsel og var ikke med i bandets sjette album.

Baggrund og tidligere liv 

Murdoc Alphonce Niccals blev født den 6. juni 1966. Han arbejdede tidligere i et teater sammen med sin far Sebastian Jacob Niccals. Murdoc havde det hverken godt i skolen eller hos sin familie. Hans far tvang ham til at danse i teateret for at tjene penge, hans bror Hannibal Niccals brækkede hans næse og i skolen blev han mobbet. Da Murdoc blev teenager begyndte han at interessere sig for satanisme, han indgik en aftale med en djævelen. Han ændrede sit mellemnavn fra Alphonce til Faust. Efter at have skiftet sit mellemnavn, blev han berømt musiker og fik sin bass. I 1997 lavede han en indbrud i "Uncle Norm's Organ Emporium" som mødte den 19 år Stuart Pot. Efter Murdoc lavede indbrud tog han Stuart og senere blev de gode venner, han gav ham kaldenavn 2-D. Murdoc havde kidnappet den amerikansk trommeslager Russel Hobbs som har slutte sig til til band. Den første guitar Paula Cracker som er 2-D's kæreste, hun slutte sig til band, men nogen månede senere blev hun smidt ud, hun blev smidt ud fordi Russel havde fundet Murdoc og Paula på Kong Studio toilet hvor de havde sex sammen. Russel brækket Murdocs næse otte gange og Paula blev smidt ud af bandet. Efter Paula blev smidt ud, blev hun erstatte af den japanske guitar Noodle.

Karakter
Murdoc er baseret på den unge basguitarist Keith Richards fra The Rolling Stones, Victor Frankenstein, og Creeper fra Scooby Doo. Han er grøn og har et omvendt kors. Hans næse er misformet på grund af den mishandling, han blev udsat for som barn. Han har en lang lignende slange eller djævel til hans tunge. I mange sæsoner, blev hans øje ændret. I den første sæson var Murdoc's øjenfarve rød i den venstre side. I den anden sæson var hans øje helt gult. I den 5. sæson var hans øjenfarve grå i den venstre side. Og i den næste sæson, hans øjen var bare helt almindeligt. Hans krop er meget afskyelig og klamt og kan være en gang i mellem nøgen.

Plastic Beach

I Plastic Beach byggede han en robot version af Noodle. Han blev en kaptajn i Plastic Beach og prøvede at stoppe den onde dæmon ved navn Boogieman.

Now Now
I April måned blev han sendt i fængsel og var ikke med på bandets sjette album Now Now. Han blev erstatte af Ace, leder af "Gangreen Gang" fra Powerpuff Pigerne.Den 20. september vendte Murdoc tilbage til sit band og ses i Song Machine (2020).

Album

Gorillaz (2001)

Demon Days (2005)

Plastic Beach (2010)

The Fall (2010)

Humanz (2017)

The Now Now (2018) Noter: Erstatte af Ace.

Song Machine (2020)

Ses også

Rise of the Ogre

Referencer 

 
Bassister fra Storbritannien
Fiktive personer
It's Got Me Again!

It's Got Me Again! er en amerikansk animeret kortfilm fra 1932. Det var en af de første film der blev udgivet i brandet Merrie Melodies, og var den første der blev nomineret til en Oscar for bedste korte animationsfilm i 1932.
Titlen refererer til sangen "It's Got Me Again!" (komponeret af Bernice Petkere tekst af Irving Caesar) som spiller under tegnefilmen.

Handling 
Tegnefilmen viser en stamme af mus, der bevæger sig og danser rundt i et værksted der laver instrumenter, mens sangen It's Got Me Again! spiller på en støvet grammofon. Da en sulten kat dukker op og prøver at spise musene, lykkedes det de fleste at stikke af, men en mus er fanget. Han bliver dog ikke spist, fordi de andre mus angriber katten og redder deres kammerat.

Eksterne henvisninger 
 

Animationsfilm fra USA
Engelsksprogede film
Sort-hvide film fra USA
Matthew McGrory

Matthew McGrory (17. maj 1973 – 9. august 2005) var en amerikansk skuespiller, der var kendt for sin store højde. Med sin højde på 2,29 m havde han Guinness World Records for højeste skuespiller og længste tå.

Referencer

Eksterne henvisninger 
 

Skuespillere fra USA
Mickey's Orphans

Mickey's Orphans er en amerikansk animeret kortfilm fra 1931. Filmen blev produceret af Walt Disney Productions og udgivet af Columbia Pictures. Tegnefilmen finder sted ved juletid og har Mickey Mouse, Minnie Mouse og Pluto i hovedrollerne. Den er instrueret af Burt Gillett med stemmer fra Walt Disney som Mickey og Marcellite Garner som Minnie. Filmen var den 36. film om Mickey Mouse og årets tolvte.

Filmen blev nomineret til en Oscar for bedste korte animationsfilm ved Oscaruddelingen 1932, det første år prisen blev givet. Den tabte til en anden Disneyfilm, Blomster og træer, Disneys første farvefilm.

Referencer

Eksterne henvisninger 
 

Animationsfilm fra USA
Engelsksprogede film
Sort-hvide film fra USA